**CIELE A VÝSTUPY VZDELÁVANIA**

**Vysoká škola:** *Vysoká škola technická a ekonomická v Prešove*

**Katedra:** Katedra spoločenských vied

**Typ študijného programu:** štandardný/nekombinačný

**Názov študijného programu:** *hospodárska a podnikateľská etika*

**Názov študijného odboru:** filozofia

**Stupeň vysokoškolského štúdia:** *1*.

**Forma štúdia:** denná

**Metóda štúdia:** prezenčná

**Výstupy vzdelávania**

**Profilový predmet:** KSV/DF/10 Dejiny filozofie

**Odporúčaný semester:**1.

**Získané vedomosti: š**tudent/ka bude mať rozšírené vedomosti o základných školách, iniciatívach, smeroch a koncepciách v antickej, stredovekej, novovekej a súčasnej filozofii. Bude poznať vzájomné súvislosti, reakcie a variácie celého prúdu dejín filozofie.

**Získané zručnosti: š**tudent/ka dokáže analyzovať a interpretovať pôvodné diela predstaviteľov západnej filozofie z celých dejín filozofie. Je schopný osvojiť si nové filozofické názory a hodnotiť ich v zmysle pluralizmu interpretácií.

**Získané kompetencie: š**tudent/ka po absolvovaní predmetu posilní svoje komunikačné a argumentačné kompetencie. Zvýši vnímavosť na subtílny charakter problémov, pričom umožní vnímanie viacerých kvalitatívnych odtieňov reality, posilní kompetenciu plastického vnímania sveta.

**Profilový predmet:** KSV/ HE/10 Hospodárska etika

**Odporúčaný semester:**2.

**Získané vedomosti: š**tudent/ka bude mať rozšírené vedomosti o nosných témach a problematike hospodárskej etiky pri riadení hospodárskych procesov v národnom hospodárstve krajiny v kontextoch vývoja spoločnosti. Bude vedieť charakterizovať všeobecné východiská určenia človeka v hospodárstve a jeho prírodno-spoločenské súvislosti. Bude poznať kategoriálny systém hospodárskej etiky.

**Získané zručnosti: š**tudent/ka bude schopný analyzovať základné etické problémy, ktoré sa vyskytujú v oblasti štátneho hospodárstva, verejnej správy a makroekonomiky. Získa schopnosť načrtnú elementárne riešenie týchto problémov v súvislosti s jestvujúcimi etickými teóriami. Pri náprave etických diskrepancií v uvedenom zmysle bude vedieť začleniť organizačnú kultúru do povedomia pracovníkov.

**Získané kompetencie:** **š**tudent/ka získa kompetencie adekvátne poradiť v zmysle riešení zložitejších hodnotových dilem. Dosiahne kompetencie premýšľania v holistickom zmysle v súvislosti s veľkými organizáciami.

**Profilový predmet:** KSV/TSE//10 Tradičná a súčasná etika

**Odporúčaný semester:** 3**.**

**Získané vedomosti:** študent/ka bude mať vedomosti o obsahu jednotlivých etických učení so zohľadnením celého komplexu paradigmatických schém nazerania na etické myslenie a akcentáciou ich vlastnej individuálnej orientácie v týchto schémach. Poznať komplex tradičných a súčasných etických pozícií v rámci dejinného vývoja v Európe a vo svete.

**Získané zručnosti:** študent/ka bude disponovať schopnosťou rozlišovať medzi základnými etickými princípmi rozličných kultúr. Spoľahlivo identifikuje problém porušovania ľudských práv. Získa zručnosť ohodnotiť zodpovednostné a spravodlivostné aspekty konania z hľadiska ich rôznych definícii.

**Získané kompetencie:** študent/ka získa kompetencie smerom k empatii a porozumeniu. Posilní kompetencie tolerantnosti v rámci iného názoru (previazané s inými kultúrami). Nadobudne praktickú kompetenciu etického pohľadu z rôznych uhlov na ten istý eticky relevantný jav.

**Profilový predmet:** KSV/TEOR/13 Teória organizácie a riadenia

**Odporúčaný semester:**3.

**Získané vedomosti:** študent/ka získa orientáciu v teórii organizácie a riadenia pre úspešné implementovanie predmetného okruhu odborných poznatkov. Bude poznať manažment vedenia ľudí a podriadených organizačných celkov vrátane globalizačných okolností vplývajúcich na organizáciu a jej riadenie.

**Získané zručnosti:** študent/ka získa schopnosť v praxi na profesijnej pozícii viesť organizačné celky. Bude disponovať schopnosťou analyzovania problémových okruhov organizácie, ako aj ich odstraňovania a implementácie nových poznatkov pre jej úspešné riadenie.

**Získané kompetencie:** študent/ka bude disponovať sociálnymi kompetenciami, ktoré mu umožnia participovať na riadení organizácie. Osvojí si základné manažérske kompetencie umožňujúce efektívne riadenie na nižších riadiacich stupňoch.

**Profilový predmet:** KSV/FV/10 Filozofia výchovy

**Odporúčaný semester:**3.

**Získané vedomosti:** študent/ka bude poznať vývoj filozofického-pedagogického  myslenia v Európe v historickom kontexte a súčasnosti. Osvojiť si vedomosti o filozofických obrazoch človeka a o filozofických východiskách výchovy v historickom kontexte, osobitne s antropologickými, sociálnymi, axiologickými a globálnymi súvislosťami výchovy.

**Získané zručnosti:** študent/ka bude disponovať schopnosťou analyzovať a rozlišovať vplyv filozofického myslenia na výchovu a vzdelávanie v jednotlivých historických obdobiach. Bude tiež schopný posúdiť filozofické východiská výchovy i chápania človeka z aspektu filozofickej a pedagogickej  antropológie. Ovládne zručnosti analyzovať fenomén výchovy z pohľadu rôznych kritérií a atribútov.

**Získané kompetencie:** študent/ka získa kompetencie výchovne pôsobiť v oblasti riadenia ľudských zdrojov. Bude kompetentný v otázkach diferencovaného prístupu v pedagogike podľa rôznych kultúr.

**Profilový predmet:** KSV/SFE/10 Systematická filozofia a etika

**Odporúčaný semester:**4.

**Získané vedomosti:** študent/ka si osvojí fundamentálnu filozofickú orientáciu v pojmovej a teoreticko – metodologickej rovine základných filozofických disciplín – ontológie, gnozeológie, filozofickej antropológie. Bude vedieť používať a aplikovať základné pojmy a teoretický aparát filozofie a pochopí moderný typ racionality na základe historických typov racionality. Získa vedomosti o štrukturálnom rozvrhu systematickej filozofie vôbec.

**Získané zručnosti:** študent/ka získa zručnosti analýzy čiastkových filozofických disciplín vo vzťahu vstupovania s právom, náboženstvom, politikou, vedou. Získa zručnosť podradiť relevantný filozofický problém pod príslušnú filozofickú disciplínu. V oblasti etiky rovnako získa schopnosť dištinkcie medzi problémami metaetiky, axiológie, filozofickej etiky a aplikovanej etiky. Bude schopný pomenovať aktuálne problémy súčasnej filozofie a etiky (eko-filozofia, eko-etika, eutanázia, interrupcia a pod.).

**Získané kompetencie:** študent/ka posilní schopnosť abstraktného myslenia. Zvýši kompetencie v oblasti kategorizácie, argumentácie a hodnotovej valuácie, všeobecných logických operácií.

**Profilový predmet**: KSV/SAP/10 Spoločensky zodpovedné podnikanie

**Odporúčaný semester:**2.

**Získané vedomosti:** študent/ka bude mať rozšírené vedomosti o možnostiach spoločensky zodpovedného podnikania a o trvalo udržateľnom rozvoji. Získať tiež poznatky o možnostiach sociálneho podnikania v zmysle platnej legislatívy.

**Získané zručnosti:** študent/ka bude schopný(á) pomenovať spoločensky zodpovedné a nezodpovedné podnikanie. Získa zručnosti pre motivovanie podniku a všetkých aktérov s ním spätých k zodpovednému prístupu v podnikaní s dôrazom na trvalo udržateľný rozvoj. Získa zručnosť zaviesť princípy spoločensky zodpovedného podnikania do konkrétnej organizácie. Bude kompetentný jednať s aktérmi podniku a stakeholdermi v kontexte motivácie a prebrania zodpovednosti za firemné občianstvo a podporu komunity.

**Získané kompetencie:** študent/ka Zvýši svoje zodpovednostné kompetencie. Zvýši vnímavosť na spoločensky škodlivé javy. Bude kompetentný rozumieť sociálne vhodným a preferovaným modelom správania.